Edwin Samuel Montagu
Edwin Samuel Montagu var en britisk politiker, der var med til at indføre delvis selvstyre i Indien.
Montagu blev valgt til parlamentet for Liberal Party i 1906. Som minister for Indien fra 1917 fik han ansvar for at realisere det erklærede mål: den fremadskridende virkeliggørelse af et ansvarligt styre. Resultatet af hans arbejde blev Government of India Act (1919), der indførte delvis selvstyre på lokalt plan.
Han var minister og medlem af parlamentet indtil 1922.